**ՀԱՄԱՅՆՔԻ ՂԵԿԱՎԱՐ ՆԵՐՍԵՍ ՇԱԴՈՒՆՑԻ ՇՆՈՐՀԱՎՈՐԱԿԱՆ ՈւՂԵՐՁԸ ՍԱՀՄԱՆԱԴՐՈՒԹՅԱՆ ՕՐՎԱ ԿԱՊԱԿՑՈՒԹՅԱՄԲ**

***Սիրելի՛ հայրենակիցներ.***

Շնորհավորում եմ Ձեզ Սահմանադրության օրվա կապակցությամբ: Սահմանադրությունը պետության մայր օրենքն է, որից բխում և որին համապատասխանում են բոլոր օրենքներն ու նորմատիվ ակտերը: 1995-ի հուլիսի 5-ին ընդունված ՀՀ Սահմանադրությունն արդեն 2 անգամ՝ 2005թ և 2015թ փոփոխությունների է ենթարկվել: Դա բնական զարգացում է՝ տարիների ընթացքում օրենսդրությունը համապատասխանում է ժամանակի պահանջներին, կիրառական պրակտիկան նոր մոտեցումներ է թելադրում:

Սահմանադրության օրվա հետ մեկտեղ հուլիսի 5-ին նշվում է նաև պետական խորհրդանիշերի օրը: Մեր երկրի հիմնական օրենքը կոչված է երաշխավորելու մեր քաղաքացիների իրավունքներն ու ազատությունները:

Կրկին անգամ շնորհավորելով բոլորիս, այս պետական կարևոր տոնի առթիվ՝ ցանկանում եմ, որ հարգենք ՀՀ Սահմանադրությունն ու օրենքները՝ ամրապնդելով Հայոց անկախ պետականության հիմքերը:

**Հարգանքներով՝ Տեղ համայնքի ղեկավար Ներսես Շադունց**